ระเบียบคณะกรรมการปฏิรูปที่ดินเพื่อเกษตรกรรม ว่าด้วยการออก แก้ไขเพิ่มเติม เพิกถอนและออกใบแทนหนังสืออนุญาตให้เข้าทำประโยชน์ในเขตปฏิรูปที่ดิน พ.ศ. 2540

ระเบียบคณะกรรมการปฏิรูปที่ดินเพื่อเกษตรกรรม

ระเบียบคณะกรรมการปฏิรูปที่ดินเพื่อเกษตรกรรม
ว่าด้วย การออก
แก้ไขเพิ่มเติม เพิกถอนและออกใบแทน
หนังสืออนุญาตให้เข้าทำประโยชน์ในเขตปฏิรูปที่ดิน
พ.ศ. ๒๕๔๐

โดยที่เป็นการสมควรปรับปรุง หลักเกณฑ์และเงื่อนไขการออก
แก้ไขเพิ่มเติมเพิกถอนและออกใบแทนหนังสืออนุญาตให้เข้าทำประโยชน์ในเขตปฏิรูปที่ดินให้เหมาะสมรัดกุมและลดขั้นตอนในการปฏิบัติงาน

อาศัยอำนาจตามความในมาตรา ๒๙ (๒๒)
แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๒๘
คณะกรรมการปฏิรูปที่ดินเพื่อเกษตรกรรมจึงออกระเบียบไว้ ดังต่อไปนี้

ข้อ ๒[๑]  ระเบียบนี้ เรียกว่า
ระเบียบคณะกรรมการปฏิรูปที่ดินเพื่อเกษตรกรรม ว่าด้วย การออก แก้ไขเพิ่มเติม
เพิกถอน และออกใบแทนหนังสืออนุญาตให้เข้าทำประโยชน์ในเขตปฏิรูปที่ดิน พ.ศ. ๒๕๔๐

ข้อ ๒ 
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ 
ให้ยกเลิกระเบียบคณะกรรมการปฏิรูปที่ดินเพื่อเกษตรกรรม ว่าด้วยการออกหนังสืออนุญาตให้เข้าทำประโยชน์ในเขตปฏิรูปที่ดิน
พ.ศ. ๒๕๓๖

ข้อ ๔ 
บรรดาคำสั่งหรือหนังสือสั่งการใด ๆ
ซึ่งขัดหรือแย้งกับระเบียบนี้ให้ใช้ระเบียบนี้แทน

ข้อ ๕ 
ในระเบียบนี้
หนังสืออนุญาต หมายความว่า หนังสืออนุญาตให้เข้าทำประโยชน์ในเขตปฏิรูปที่ดิน
คณะกรรมการ หมายความว่า คณะกรรมการปฏิรูปที่ดินเพื่อเกษตรกรรม

ข้อ ๖ 
ให้เลขาธิการสำนักงานการปฏิรูปที่ดินเพื่อเกษตรกรรมเป็นผู้รักษาการตามระเบียบนี้
ในกรณีที่มีปัญหา หรือไม่อาจปฏิบัติตามระเบียบนี้
หรือกรณีที่ไม่ได้กำหนดไว้ในระเบียบนี้
ให้คณะกรรมการเป็นผู้วินิจฉัยชี้ขาดหรือพิจารณาสั่งการ

ข้อ ๗ 
ให้สำนักงานการปฏิรูปที่ดินเพื่อเกษตรกรรมออกคำสั่ง
กำหนดแบบและขั้นตอนการออก แก้ไขเพิ่มเติม เพิกถอน และออกใบแทนหนังสืออนุญาต

ข้อ ๘ 
ให้ปฏิรูปที่ดินจังหวัดออกหนังสืออนุญาตได้เมื่อเกษตรกร หรือสถาบันเกษตรกร
ได้รับการคัดเลือกและจัดที่ดินให้เข้าทำประโยชน์ตามหลักเกณฑ์วิธีการ
และเงื่อนไขในการคัดเลือกเกษตรกรและสถาบันเกษตรกร
ซึ่งจะมีสิทธิได้รับที่ดินจากการปฏิรูปที่ดินเพื่อเกษตรกรรม ที่คณะกรรมการกำหนด

ข้อ ๙ 
ให้ปฏิรูปที่ดินจังหวัดแก้ไขเพิ่มเติมหนังสืออนุญาตได้ในกรณี ดังต่อไปนี้
(๒) มีการเขียนหรือพิมพ์ผิดพลาด
(๒) จำนวนเนื้อที่ดิน หรือรูปแผนที่ และการแก้ไขใด ๆ
ซึ่งเกิดขึ้นภายหลัง ทั้งนี้ ต้องมิใช่เป็นการเปลี่ยนตัวผู้ได้รับหนังสืออนุญาต
หรือเปลี่ยนตำแหน่งที่ดินที่ได้รับอนุญาต

ข้อ ๑๐  ให้ปฏิรูปที่ดินจังหวัดเพิกถอนหนังสืออนุญาตได้
ในกรณีดังต่อไปนี้
(๒) เมื่อคณะกรรมการปฏิรูปที่ดินจังหวัดมีมติ แล้วแต่กรณี สั่งให้ผู้ได้รับอนุญาตสิ้นสิทธิการทำประโยชน์ในที่ดิน
ตามระเบียบการให้เกษตรกรและสถาบันเกษตรกร
ผู้ได้รับที่ดินจากการปฏิรูปที่ดินเพื่อเกษตรกรรมปฎิบัติเกี่ยวกับการเข้าทำประโยชน์ตามที่คณะกรรมการกำหนด
(๒) เมื่อปรากฎว่า หนังสืออนุญาตออกโดยผิดพลาด
(๓)
เมื่อปรากฎว่าแนวเขตดำเนินการปฏิรูปที่ดินเพื่อเกษตรกรรมเปลี่ยนแปลงไปทำให้ที่ดินแปลงนั้นไม่อยู่ในเขตปฎิรูปที่ดิน
(๔) เมื่อได้จัดให้เกษตรกรเช่าหรือเช่าซื้อหรือจัดให้โดยมีค่าชดเชยที่ดินแปลงนั้น

ข้อ ๑๑ 
ให้ปฏิรูปที่ดินจังหวัดออกใบแทนหนังสืออนุญาต ได้ในกรณี ดังต่อไปนี้
(๒)
เมื่อหนังสืออนุญาตชำรุดในสาระสำคัญอย่างใดอย่างหนึ่งเช่น ชื่อ-นามสกุล
ผู้ได้รับอนุญาต ชื่อผู้มีอำนาจออกหนังสืออนุญาต เลขสารบัญทะเบียนที่ดินในเขตปฏิรูปที่ดิน
และรูปแผนที่ เป็นต้น
(๒) เมื่อหนังสืออนุญาตสูญหาย

ข้อ ๑๒ 
หนังสืออนุญาตที่ได้ออกตามระเบียบที่ใช้บังคับอยู่ก่อนระเบียบนี้ให้ถือว่าเป็นหนังสืออนุญาต
ตามระเบียบนี้ด้วย

ประกาศ ณ วันที่ ๑๗ มิถุนายน พ.ศ. ๒๕๔๐
ชูชีพ  หาญสวัสดิ์
รัฐมนตรีว่าการกระทรวงเกษตรและสหกรณ์

วิภา/ปรับปรุง
๕ มิถุนายน ๒๕๕๘

[๑]
ราชกิจจานุเบกษา
เล่ม ๑๑๔/ตอนพิเศษ ๔๙ ง/หน้า ๒๘/๒๔ มิถุนายน ๒๕๔๐